Samtök íþróttafréttamanna birtu í dag listann yfir þá tíu íþróttamenn sem flest atkvæði fengu í kjörinu á íþróttamanni ársins 2019 . Þrír þegar hafa hlotið nafnbótina eru meðal tíu efstu í kjörinu í ár . Það íþróttafólk sem fékk flest atkvæði í kjörinu þetta árið og er í efstu tíu sætunum er í stafrófsröð : Anton Sveinn McKee , sundmaður úr Sundfélagi HafnarfjarðarArnar Davíð Jónsson , keilari úr Keilafélagi ReykjavíkurAron Pálmarsson , handboltamaður hjá Barcelona á SpániGlódís Perla Viggósdóttir , knattspyrnukona hjá Rosengård í SvíþjóðGuðbjörg Jóna Bjarnadóttir , spretthlaupari úr ÍRGuðmundur Ágúst Kristjánsson , kylfingur úr Golfklúbbi ReykjavíkurGylfi Þór Sigurðsson , knattspyrnumaður hjá EvertonJúlían J. K. Jóhannsson , kraftlyftingamaður úr ÁrmanniMartin Hermannsson , körfuboltamaður hjá Alba Berlín í ÞýskalandiSara Björk Gunnarsdóttir , knattspyrnukona hjá Wolfsburg í Þýskalandi Sara Björk var einmitt valinn íþróttamaður ársins 2018 . Hún er ein fimm íþróttamanna sem var líka á topp tíu listanum í fyrra . Auk Söru hafa Aron Pálmarsson og Gylfi Þór Sigurðsson áður hlotið heiðurinn , af þeim sem koma til greina í ár . Úrslitin úr kjörinu verða kynnt í beinni útsendingu laugardagskvöldið 28. desember í beinni útsendingu á RÚV . Útsendingin hefst klukkan 19:40 . En það verður ekki bara tilkynnt um úrslitin í kjöri íþróttamanns ársins í Hörpu 28. desember . Þar verður úrslitum í kjörinu á liði ársins og þjálfara ársins einnig kynnt . Þrír efstu þjálfararnir í ár eru þessir í stafrófsröð : Alfreð Gíslason , handboltaþjálfari hjá Kiel í ÞýskalandiÓskar Hrafn Þorvaldsson , fótboltaþjálfari hjá GróttuPatrekur Jóhannesson , handboltaþjálfari hjá Selfossi Efstu þrjú liðin sem koma til greina þetta árið eru : Karlalið Selfoss í handboltaKvennaliðs Vals í handboltaKvennalið Vals í körfubolta „ Þann 14. febrúar 1956 komu þeir Atli Steinarsson , Frímann Helgason , Hallur Símonarson og Sigurður Sigurðsson saman til fundar í þeim tilgangi að stofna félag með sér er miði að því að vinna að betri aðstöðu við störf þeirra á íþróttavettvangi . Urðu allir sammála um að stofna þetta félag nú þegar . “